Source: http://public.mkab.hu/dev/dontesek.nsf/0/A796F43237D3C55BC125812A00362676?OpenDocument
Timestamp: 2018-01-17 14:34:21
Document Index: 10085247

Matched Legal Cases: ['Bíróság ', 'Bíróság ', 'Bíróság ', 'bíróság ', 'bíróság ', 'Bíróság ']

IV/00749/2017
Ügyszám: IV/00749/2017
Az ügy tárgya: A Fővárosi Törvényszék 29.Szef.81/2016/2. számú végzése elleni alkotmányjogi panasz (végzés kézbesítésének elmulasztása)
Az indítványozó - az Abtv. 27. § -a alapján - a Fővárosi Törvényszék 29.Szef.81/2016/2. számú végzése alaptörvény-ellenességének megállapítását és megsemmisítését kérte az Alkotmánybíróságtól a Pesti Központi Kerületi Bíróság 16.Sze.7863/2016/16. számú végzésére kiterjedő hatállyal.
Az indítványozó előadta, hogy szándékos rongálással elkövetett tulajdon elleni szabálysértés miatt volt folyamatban ellene szabálysértési eljárás. A Pesti Központi Kerületi Bíróság 16.Sze.7863/2016/16. számú végzésében figyelmeztetésben részesítette. Az indítványozó és jogi képviselője a tárgyaláson bejelentette, hogy a végzés ellen a végzés kézbesítését követően kíván fellebbezéssel élni. Az elsőfokú végzést azonban a Pesti Központi Kerületi Bíróság elmulasztotta kézbesíteni az indítványozó és jogi képviselője részére, ezt követően került sor a sérelmezett jogerős határozat meghozatalára.
Az indítványozó álláspontja szerint a bíróság eljárása megsértette az Alaptörvény XXVIII. cikk (1) bekezdésében foglalt tisztességes eljáráshoz való jogát, valamint a XXVIII. cikk (7) bekezdése szerinti jogorvoslathoz való jogát, mert a végzést csak az előkészítő eljárást lefolytató szerv képviselőjének küldte meg a bíróság, az indítványozó és védője részére nem. Ezzel sérült a fegyverek egyenlőségének az elve. Az indítványozó és védője nem ismerhette meg a végzés indokolását, a bíróság döntésének pontos okait, így a jogorvoslathoz való jogának lényegi elemétől, a végzés ismeretétől fosztotta meg. .
Fővárosi Törvényszék 29.Szef.81/2016/2. számú végzése
Pesti Központi Kerületi Bíróság 16.Sze.7863/2016/16. számú végzése
IV_749_2_2017_indkieg.anonim.pdf IV_749_0_2017_indítvány. anonim.pdf